
Parlamentul  României

Camera  Deputaţilor

Comisia pentru industrii si servicii






                 Bucureşti, 03.09.2014




                                         
                             Nr.4c-3/226/2014
AVIZ
asupra proiectului de Lege pentru completarea Ordonanţei de urgenţă a Guvernului nr.50/2010 privind contractele pentru consumatori


În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a fost sesizată pentru aviz, care va fi transmis Comisiei pentru buget, finanţe şi bănci, cu proiectul de Lege pentru completarea Ordonanţei de urgenţă a Guvernului nr.50/2010 privind contractele pentru consumatori transmis cu adresa nr. P.L.x. 337 din 10 iunie 2014, înregistrat sub nr.4c-3/226 din 26 iunie 2014.


Consiliul Legislativ, cu avizul nr.1431/12.12.2013, avizează favorabil propunerea legislativă cu observaţii şi propuneri.


Senatul, în  conformitate cu articolul 75 alineatul (2) teza a III-a din Constituţia României, republicată, a adoptat propunerea legislativă.



Proiectul de lege are ca obiect de reglementare completarea Ordonanţei de urgenţă a Guvernului nr.50/2010 privind contractele de credit pentru consumatori, aprobată cu modificări şi completări prin Legea nr.288/2010, cu modificările ulterioare, cu doua noi articole, în sensul identificării unei soluţii atât pentru prevenirea situaţiei în care băncile sunt nevoite să înregistreze activele neperformante, cât şi pentru limitarea riscurilor la care se expun consumatorii la încheierea contractelor de credit.



Examinarea proiectului de lege a avut loc în şedinţa comisiei din data de 03 septembrie 2014.
În urma dezbaterilor, membrii comisiei au hotărât, în unanimitate, avizarea favorabilă a proiectului de lege.



Prin obiectul de reglementare şi conţinutul său, proiectul de lege face parte din categoria legilor ordinare.



În conformitate cu prevederile art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

PREŞEDINTE,
Iulian Iancu
Consilieri parlamentari,
Viorela Gondoş

